NELJANDA KOOSSEISU

RAHANDUSKOMISJONI KOOSOLEKU  P R O T O K O L L

Haapsalu						  		19. märts 2003 nr 4

Algus kell 18, lõpp kell 19

Juhatas ja protokollis 		komisjoni esimees Jaak Kanepi
Osalesid 			Jaak Kanepi, Raimond Lunev, Urmas Sukles, Kai Tennisberg

P ä e v a k o r d:
1. Haapsalu Linnavolikogu 28.03.2003 istungile esitatud ja rahanduskomisjoni menetlusse suunatud eelnõude läbivaatamine ja seisukoha võtmine
2. AS Trigert Invest ettepaneku arutamine

Päevakorrapunkt nr 1

Haapsalu Linnavolikogu 28.03.2003 istungile esitatud ja rahanduskomisjoni menetlusse suunatud eelnõude läbivaatamine ja seisukoha võtmine

ARUTATI
Rahanduskomisjoni menetlusse  suunatud eelnõusid:

•	"Haapsalu Linnavolikogu 27.09.2002 määruse nr 41 "Munitsipaalüldhariduskooli pedagoogide töötasustamise aluste ning palgamäärade kinnitamine" osaline muutmine"
Ühehäälselt
OTSUSTATI:
toetada eelnõud esitatud kujul.

•	Linnapea palgatingimused ja muude tasude maksmise alused ja kord 2003. aastal
Häältega 3 poolt ja 1 vastu
OTSUSTATI:
toetada eelnõud esitatud kujul.

ARUTATI
vajadust algatada eelnõu, kuna sarnaselt paljude Eestimaa omavalitsustega on ka Haapsalu linnas tekkinud probleem vähekindlustatud elanikkonnale toimetulekutoetuste määramise ja maksmisega. 
Haapsalu linnale eraldatud rahalisi vahendeid ca 50% ulatuses tegelikust 2003. a vajadusest lähtuvalt, mistõttu jätkub linnavalitsusel raha toimetulekutoetuste väljamaksmiseks  kuni maikuuni.
Linnavalitsusel tekib õigus taotleda juurde rahalisi vahendeid mitte varem kui 1. juulil, mis kogu edasise protseduuri pikkust arvestades võimaldab linnavalitsusel tegelikkuses saada reservfondist vahendeid 1. oktoobriks 2003.

Eelnevast tulenevalt teeb linnavolikogu rahanduskomisjon ettepaneku võtta vastu otsus ettepanekuga Vabariigi Valitsusele 17.02.2003. a määruse nr 49 § 4 lõigete 5, 6, 7, 8 ja 9 muutmiseks nii, et oleks tagatud Sotsiaalhoolekande seaduse § 22 lõike 3 täitmine Haapsalu Linnavalitsuse poolt.

OTSUSTATI:
Esitada juhatusele istungi päevakorra projekti eelnõu “Ettepaneku tegemine Vabariigi Valitsuse 17.02.2003 määruse nr 49 “Seaduses “2003. a riigieelarve” eraldisteks kohaliku omavalitsuse üksustele jooksvateks kuludeks tasandusfondi määratud vahendite jaotamise kord” § 4 lõigete 5-9 muutmiseks” (protokolli juures).

Päevakorrapunkt nr 2

AS Trigert Invest ettepaneku arutamine

11.03.2003 volikogu kantseleisse toodud AS Trigert Invest ettepaneku vaidluse lahendamiseks kompromissiga edastas volikogu esimees Andres Ammas rahanduskomisjonile seisukoha võtmiseks (koopia protokolli juures).

KUULATI
komisjoni liikmete arvamusi.

OTSUSTATI:
Võimaldada Tallinna Halduskohtul jätkata kohtuvaidluse arutelu ja oodata ära lõplik kohtuotsus.

Jaak Kanepi
Juhataja ja protokollija